Snegle

Snegle er bløddyr af klassen Gastropoda og udgør fire femtedele af alle bløddyrs-arterne. Klassifikationen af sneglene er med de nye muligheder for undersøgelser af DNA meget omstridt. Men traditionelt opdeles sneglene i tre ordner:

 Prosobranchia (Forgællesnegle).
 Opistobranchia (Baggællesnegle).
 Pulmonata (Lungesnegle).

Anatomi 

Sneglene har et afgrænset hoved med sanseorganerne og mund. Snegle har i munden en raspetunge (også kaldt radula), som hos f.eks. den almindelige strandsnegl bliver op til 6-7 centimeter lang. Raspetungen er opbygget af mikroskopiske små tætsiddende tværrækker af hårde spidse tænder, opbygget af kitin og protein. Tænderne fornyes hele tiden, da de slides når sneglen rasper føde af hårde overflader. Under skallen findes sneglens fod – en stor muskuløs flade som sneglen bruger til bevægelse. Inde i skallen findes sneglens krop, der bl.a. består af en indvoldssæk, hjerte, gat, kønsorganer og kappen, der er indvoldssidens glatte rygside. Snegle kan sove i op til tre år.

Hos forgællesneglene er indvoldssækken vredet på en måde, så gællerne kommer til at ligge foran hjertet. Forgællesneglene er særkønnede. Baggællesneglenes indvoldssæk er vredet knapt så meget, så gællerne ligger bagved hjertet. Her findes former både med og uden skal. Baggællesneglene er tvekønnede. Lungesneglene har ikke gæller, men har i stedet udviklet lunger. Sneglene tæller således både vandlevende og landlevende arter. De vandlevende arter er yderligere opdelt i ferskvands- og saltvandsarter. De fleste snegle er plante- eller planktonædere, mens andre er ådselsædere eller egentlige rovdyr, nogle endda kannibaler.

Sneglenes bløde krop er ofte beskyttet af en kalkskal. Dette sneglehus er typisk rundt eller kegleformet og snoet. Overfladen kan være glat, rillet eller have en netstruktur og være enten højre- eller venstresnoet. Snoningen kan have betydning ved artsbestemmelser.

Traditionel inddeling af sneglene 
 Klasse: Gastropoda (snegle)
 Underklasse: Prosobranchia (Forgællesnegle)
 Orden: Archaeogastropoda
 Overfamilie: Pleurotomariacea
 Overfamilie: Fissurellacea
 Overfamilie: Patellacea (Albueskæl)
 Overfamilie: Trochacea
 Overfamilie: Neritacea
 Orden: Mesogastropoda
 Overfamilie: Littorinacea
 Familie: Littorinidae – Strandsnegle (Almindelig strandsnegl...)
 Overfamilie: Rissooidea
 Familie: Hydrobiidae – Dyndsnegle (Stor dyndsnegl...)
 Overfamilie: Cerithiacea
 Familie: Turritellidae – Tårnsnegle (Tårnsnegl...)
 Overfamilie: Epitoniacea
 Overfamilie: Hippnicacea
 Overfamilie: Calyptraecea
 Overfamilie: Strombacea
 Familie: Aporrhaiidae – Pelikanfodssnegle (Pelikanfod...)
 Overfamilie: Cypraecea
 Overfamilie: Tonnacea
 Orden: Neogastropoda
 Overfamilie: Muricacea (Muricidae, Thaididae, Columbariidae, Magilidae)
 Overfamilie: Buccinacea
 Familie: Buccinidae – (Konksnegle) (Dværgkonk, Konksnegl...)
 Overfamilie: Volutacea (Olividae, Vasidae, Turbinellidae, Harpidae, Mitridae, Volutidae, Marginellidae)
 Overfamilie: Conacea (Cancellariidae, Conidae, Terebridae, Turridae)
 Underklasse: Opisthobranchia (Baggællesnegle)
 Orden: Cephalaspidea
 Overfamilie: Acteonacea (Hydatinidae)
 Overfamilie: Philinacea (Scaphandridae)
 Overfamilie: Bullacea (Atyidae, Bullidae)
 Orden: Anaspidea
 Orden: Sacoglossa
 Orden: Thecosomata
 Orden: Gymnosomata
 Orden: Notaspidea
 Orden: Nudibranchia – Nøgensnegle
 Orden: Pteropoda
 Underklasse: Pulmonata (Lungesnegle)
 Orden: Systellomatophora
 Orden: Basommatophora – Ferskvandslungesnegle
 Familie Lymnaeidae – Mosesnegle (Stor mosesnegl, pytsnegl)
 Orden: Stylommatophora (Landlungesnegle)
 Familie Arionidae (Rød skovsnegl, sort skovsnegl, Brunsnegl, Spansk skovsnegl...)
 Familie Limacidae (plettet gråsnegl, gråsnegl, kældersnegl, Spansk snegl, Agersnegl...)
 Familie Helicidae (Lundsnegl, Havesnegl, Vinbjergsnegl...)

Kilder/Henvisninger 
 Naturstyrelsen: Bløddyr – for viderekommende
 Bondesen, Poul. Danske havsnegle, (Natur og Museum, 33. årg, Nr. 2). Århus 1994.

Eksterne henvisninger 

 Lars Skipper, Dyr i Danmark: Snegle 
 Ing.dk, 07.07.2002 Snegle tåler ikke kaffe Bedstemødre brugte kaffegrums til at holde snegle borte. Nu viser amerikansk forskning, at det virker.
 Snegle. Bestemmelse og bekæmpelse
 landsnails familier og navne
 Uni Hamburg: Sneglenavne på tysk, fransk, hollandsk og engelsk 

 
Palæozoikum